Bastèl

Bastèl ta un instrumento di perkushon di antaño di Kòrsou, ku ta konsistí di un tobo yená  tres kuart ku awa i un kalbas (crescentia cujete) ku ta flota riba awa ku su banda kòrá ariba. Un nèt trahá di kabuya tabata wòrdu di span riba e superfisie di awa pa sostené e kalbas. E bastèl tabata wòrdu toká ku e punta di dede i palma di man batiendo riba e banda kòrá di e kalbas. 

E bastèl a wòrdu usá komo un instrumento inspiradó i di sosten rítmiko pa komponé kantika di seú, tambe yamá kantika makamba. P'esei e kantikanan aki tabata wòrdu yamá kantika di bastèl òf simplemente bastèl. E baile di fiesta di kosecha òf seú tambe ta wòrdu yamá bastèl. E baile aki tabata wòrdu ehekutá riba kantikanan di seú, akompañá pa e instrumentonan tambú, kachu i agan. Ta probabel ku e bastèl a wòrdu kreá pa remplasá e tambú prohibí.Hoetink, H., & Anink, G. B., Encyclopedie van de Nederlandse Antillen, 1969, Amsterdam, pag. 67 E letra di kantikanan di bastèl den idioma metafóriko tabata protestanan kontra inhustisia sosial.Malena Kussler, Music in Latin America and the Caribbean; an encyclopedic history, volumen 2, University of Texas Press (2007)

Ora un tambor di awa wòrdu toka ku man, e tabata wòrdu yamá bastèl; ora tabata usa dos palu largu pa toka, e tabata wòrdu yamá seú.

 Tambor di awa 
Variantenan di e tambor di awa ta wòrdu hañá den West Afrika i Karibe. Na Sürnam e ta konosí bou di e nòmber di godo i na West Afrika bou gi dunu. Prinsipalmente e pueblonan Malinke (Guinea, Mali, Senegal) i Senufu (Kosta di Marfil) ta toka e instrumento aki, preferibelmente den par (intervalo di kuart).Letter A t/m D - Bastel, Encyclopedie van Curaçao Originalmente e ta bini di Benin i tabata wòrdu usá einan durante ritualnan di entiero. Den Amérika i Karibe e ta wòrdu toká tambe na Brasil, Cuba i Haiti.Alex van Stipriaan,  "Een verre verwijderd trommelen..." - Ontwikkeling van Afro-Surinaamse muziek en dans in de slavernij', pagina 158, 1993. Archivá 21 di ougùstus 2022.

Kategoria:Instrumento musikal
Kategoria:Herensia kultural
Kategoria:Kòrsou